Anton Pashku
<s>Anton Pashku (, Graždanik kraj Prizrena, 7. januar 1937 – Priština, 31. oktobar 1995) bio je kosovski pisac albanske narodnosti.</s>

<s>Život
Anton Pašku rođen je u Graždaniku kod Prizrena u seljačkoj obitelji.</s><s>Bio je jedan od urednika prištinskog književnog časopisa Jeta e re, neko vrijeme urednik kulturne rubrike dnevnoga lista Rilindja, a krajem 1971. postao je urednik u izdavačkom poduzeću Rilindja,. gdje je uređivao prozu i dramu.</s><s>Njegove eksperimentalne pripovijetke, romani i drame, koji pokazuju srodnost s djelima Georgea Orwella, Franza Kafke i Roberta Musila, suptilne su i majstorske studije psihe.</s><s>Pašku je pisac koji se ne obraća širokim masama javnosti, već čitatelju koji uživa u hermetičkim opažanjima i detaljima analize likova.</s><s>Bilo je to zbog oštrog političkog potiskivanja prve generacije proznih pisaca među kosovskim Albanaca krajem pedesetih godina 20. stoljeća, zbog čega se povukao iz glavnih tokova književne produkcije i stvorio svoj povučeni svijet.</s>

<s>Djelo
Među Paškuovim djelima jesu: zbirke pripovijedaka Tregime (, Priština, 1961), Kjasina ((, Priština, 1973), Lutjet e mbrëmjes (, Priština, 1978), te roman Oh (, Priština, 1971), koji predstavlja vježbu u stilu i proizvod je groteske i nešto sasvim jedinstveno u albanskoj književnosti.</s><s>Također je autor predstava kao što su Sinkopa (, Priština, 1969) i Gof (, Priština, 1976).</s><s>Anton Pašku svrstava se među najbolje stiliste albanske književnosti.</s><s>Rilindja je 1986. objavila njegova sabrana djela u tri knjige.</s><s>Djela su mu prevođena na jezike narodâ Jugoslavije i na francuski.</s>

<s>Pašku je jedini predstavnik književnog pravca moderne u albanskoj književnosti.<ref name="Brahaj">{{cite web|last1=Brahaj|first1=Manjola|title=PROZA E ANTON PASHKUT MES MODERNES DHE EKSPERIMENTALES''' - punim doktorature|url=http://www.doktoratura.unitir.edu.al/wp-content/uploads/2017/10/PUNIMI-FINAL.pdf|accessdate=23 August 2020|location=Tiranë|pages=5,11-12|language=sq|format=PDF|date=2017|archive-date=23 gusht 2020|archive-url=https://web.archive.org/web/20200823231942/http://www.doktoratura.unitir.edu.al/wp-content/uploads/2017/10/PUNIMI-FINAL.pdf|url-status=dead}}</ref> Postao je inicijator modernizacije albanske drame općenito.</s><s>U književnost na albanskom uveo je kazalište apsurda s dramama Sinkopa (Priština, 1968) i Gof'' (Priština, 1976), koje unose inovacije u albansku dramu i približuju je europskim uzorima toga doba, posebno drami apsurda te nadrealističkoj i egzistencijalističkoj drami.</s>

<s>Reference</s>

<s>Literatura</s>

<s>Albanski pisci
Kosovski pisci
Jugoslavenski pisci</s>

